钦定古今图书集成/明伦汇编/官常典/第059卷 > 楚孝王嚣
## 钦定古今图书集成/明伦汇编/官常典/第059卷 > 楚孝王嚣

按《汉书》本传：“楚孝王嚣，甘露二年立为定陶王，三年
徙楚。成帝河平中入朝，时被疾，天子闵之，下诏曰：‘盖
闻天地之性人为贵，人之行莫大于孝。楚王嚣素行
孝顺仁慈，之国以来二十馀年，纤介之过未尝闻，朕
甚嘉之。今乃遭命，离于恶疾，夫子所痛，曰：‘蔑之，命矣
夫斯人也而有斯疾也，朕甚闵焉。夫行纯茂而不显’’”
异，则有国者将何勗哉？《书》不云乎？“用德章厥善。”今王
朝正月，诏与子男一人俱。其以广戚县户四千三百
封其子勋为广戚侯。明年，嚣薨，子怀王文嗣。一年薨，
无子，绝。明年，成帝复立文弟平陆侯衍，是为思王。二
十一年薨，子纡嗣。王莽时绝。成帝时，又立纡弟景为
定陶王、广戚侯。勋薨，谥曰炀侯。子显嗣。